22.6. Γενίκευση των Κατασκευών 152-156.
Αν συνεχίσουμε όπως στις εφαρμογές 152-156, εύκολα και με όμοιο τρόπο, είναι δυνατό να κατασκευάσουμε και οποιοδήποτε Κανονικό ή Αρμονικό Πολύπλευρο, εφαρμόζοντας τη Νέα Μέθοδο του Αρμονικού Μετασχηματισμού.
Κατασκευή 157.

Βασιζόμενοι σε κατάλληλους προβολικούς μετασχηματισμούς και τομές από ευθεία και κύκλους, να κατασκευαστεί Αρμονικό Πολύπλευρο με βάσει Κανονικό Πολύπλευρο, που μας δίνεται, με ίσο αριθμό πλευρών, και αντίστροφα, με όμοιο τρόπο και με βάσει Αρμονικό Πολύπλευρο, που μας δίνεται, να κατασκευαστεί Κανονικό Πολύπλευρο, με ίσο αριθμό πλευρών. 
(Η λύση του Προβλήματος αυτού, για οποιοδήποτε άλλο πολύπλευρο υλοποιείται, όπως ακριβώς στις Κατασκευές 152- 156).

Συμπεράσματα.

Μετά τις παραπάνω εφαρμογές 152-156 και το Γενικευμένο Πρόβλημα 157, προκύπτουν τα παρακάτω συμπεράσματα, για την Αξία της Μεθόδου του Αρμονικού Μετασχηματισμού: 

(α). Κατά την εφαρμογή του Αρμονικού Μετασχηματισμού, προκύπτει ταυτόχρονα με Αρμονικό ν-πλευρο και Κατασκευή Αρμονικής ν-αδας.

(β). Η Κατασκευή Κανονικού ή Αρμονικού Πολύπλευρου (Συνευθειακού ή Ομοκυκλικού), είναι εύκολη υπόθεση με την εφαρμογή της Μεθόδου του Αρμονικού Μετασχηματισμού (ακόμη και εκείνα των οποίων η κατασκευή δεν είναι γνωστή μέχρι τώρα), αρκεί να μας δίνεται το αντίστοιχο Αρμονικό ή Κανονικό Πολύπλευρο, αντίστοιχα.

Συνεπώς, επιγραμματικά μας επιτρέπεται να λέμε, κατά το γνωστό:

«Δός μοι πα̃̃ στω̃ και τάν γάν κινάσω».

«Δος μου Κανονικό ν-πλευρο να σου κατασκευάσω Αρμονικό ν-πλευρο (Συνευθειακό και Ομοκυκλικό),  ή και αντίστροφο:

Δος μου Αρμονικό ν-πλευρο (Συνευθειακό και Ομοκυκλικό), να σου κατασκευάσω Κανονικό ν-πλευρο».

Γενικό Συμπέρασμα.

Συνεπώς θεωρητικά, είναι εύκολο να κατασκευάσουμε όλα τα Κανονικά Πολύπλευρα (ακόμη και εκείνα των οποίων η κατασκευή δεν είναι γνωστή μέχρι τώρα) αρκεί να μας δίνεται το αντίστοιχο Αρμονικό Πολύπλευρο.
Γενικές Παρατηρήσεις.
(α). Το παραπάνω Γενικό Πρόβλημα και η λύση του, πιστεύουμε ότι είναι νέα και πρωτοεμφανίζονται εδώ. Επειδή χρειάσθηκαν τουλάχιστον είκοσι χρόνια για να φθάσουμε στη λύση του, το ονομάσαμε "Πρόβλημα Εικοσαετίας".
(β). Εύκολα διαπιστώνουμε ότι τον τρόπο που εφαρμόσαμε παραπάνω για τα αρμονικά τετράγωνα, πεντάπλευρα, εξάπλευρα, οκτάπλευρα, κτλ, μπορούμε να εφαρμόσουμε και στο τρίγωνο, αλλά και σε όλα τα πολύπλευρα, αρκεί να κατασκευάζεται το αντίστοιχο κανονικό πολύπλευρό τους. Δηλαδή για τα πολύπλευρα, με πλήθος πλευρών 22, 22.3, 22.5, 2ν.15, τα οποία ως γνωστό κατασκευάζονται, είναι δυνατό να κατασκευασθούν και τα αντίστοιχα αρμονικά τους πολύπλευρα.

Έτσι, ο παραπάνω τρόπος, αφού εφαρμόζεται σε μεγάλο πλήθος σχετικών κατασκευών, αποτελεί μέθοδο, την οποία ονομάσαμε «Αρμονικό Μετασχηματισμό». 

Την λεπτομερή ερμηνεία της μεθόδου αυτής, προσπαθήσαμε να δώσουμε στην πράξη με την παραπάνω απόδειξη του Προβλήματος (Κατασκευές 152-156).
(γ). Παρατηρούμε ότι με τη μέθοδο αυτή, πρώτα μας προκύπτει αρμονική συνευθειακή τετράδα, πεντάδα, εξάδα οκτάδα, δεκάδα, δωδεκάδα, κτλ και μετά τα αντίστοιχα αρμονικά τετράπλευρο, πεντάπλευρο, οκτάπλευρο, δεκάπλευρο, δωδεκάπλευρο, κτλ.

Ειδικά για το τρίγωνο έχουμε να παρατηρήσουμε τα εξής: 

Επειδή κάθε τρίγωνο διαθέτει μόνο μερικές ιδιότητες που έχουν τα αρμονικά πολύπλευρα (όπως πχ Σημείο Lemoine), γι’ αυτό μπορούμε να το ονομάζουμε «ψευδοαρμονικό».

(δ). Η εφαρμογή της παραπάνω Μεθόδου, φαίνεται πολύ παραστατικά και ξεκάθαρα στα παραπάνω σχήματα 48, 49, 97-99.
(θ). Σχετικές είναι και οι Προτάσεις 32α, 35, 61-64, 74, 76-82, 97-102, 135, 145, 149.

Στη συνέχεια θα αναφέρουμε μια σειρά Πορισμάτων, τα οποία απορρέουν από την Πρόταση 157 (Κανόνες Αρμονικού Μετασχηματισμού).
22.61. Λεπτομερής Ανάλυση της Μεθόδου «ΑΡΜΟΝΙΚΩΝ ΜΕΤΑΣΧΗΜΑΤΙΣΜΩΝ».

Παρακάτω θα αναλύσουμε λεπτομερώς την Μέθοδο του Αρμονικού Μετασχηματισμού, με μια σειρά Κανόνων, η εφαρμογή των οποίων θα βοηθήσει στην εύκολη λύση σχετικών Προβλημάτων.

Α. Κανόνας 1. Αρμονικός Μετασχηματισμός Εγγεγραμμένου Κυρτού Ρομβοειδούς. 
10 Πόρισμα της Κατασκευής 157.

[Πρόκειται για την Κατασκευή 11(78)α (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένο μας 207 (σχήματα 86 και 65)]. 

Πόρισμα 158 (Σχήματα 100 και 97) (Κανόνας 1).

Κάθε κυρτό τετράπλευρο, εγγεγραμμένο σε κύκλο και συμμετρικό σε μια διαγώνιό του (ρομβοειδές) ή και στις δύο διαγώνιές του (τετράγωνο), μετασχηματίζεται αρμονικά, σε Αρμονικό Τετράπλευρο, 

και αντίστροφα, 

κάθε Αρμονικό Τετράπλευρο μετασχηματίζεται αρμονικά, σε κυρτό τετράπλευρο εγγεγραμμένο σε κύκλο και συμμετρικό σε μια διαγώνιό του (ρομβοειδές), ή και στις δύο διαγώνιές του (δηλαδή μετασχηματίζεται σε τετράγωνο). 

Απόδειξη.
1η  Περίπτωση (Σχήμα 100).

(α). Ευθύ.
Έστω το εγγεγραμμένο σε κύκλο (ο) ρομβοειδές τετράπλευρο ΑΒΓΔ (σχήμα 100), που είναι συμμετρικό ως προς τη διαγώνιο του ΒΔ (ορολογία § 14). Θα αποδείξουμε ότι τούτο μετασχηματίζεται αρμονικά σε τετράπλευρο Α'Β'Γ'Δ', το οποίο είναι αρμονικό.

Εφαρμόζουμε, κατά τα γνωστά (Κατασκευή 152, ευθύ), την Μέθοδο των «Αρμονικών Μετασχηματισμών για τετράπλευρο», ως εξής: 

Ορίζουμε τυχαίο σημείο Σ στον κύκλο (ο) και κατασκευάζουμε την δέσμη Σ(ΑΓΒΔ), η οποία τέμνει τυχαία ευθεία (ε) στα σημεία α, β, γ, δ. 

Σε τυχαίο κύκλο (ο'), ορίζουμε τυχαίο σημείο Τ και σχηματίζουμε τη δέσμη Τ(αγβδ) η οποία τέμνει ξανά τον κύκλο (ο') στα σημεία Α', Β', Γ', Δ'. 

Λέμε ότι το τετράπλευρο Α'Β'Γ'Δ', είναι Αρμονικό. 

Πραγματικά, σύμφωνα με το ευθύ του Κριτήριου 75, η δέσμη Σ(ΑΓΒΔ) ή Σ(αγβδ), είναι αρμονική (με την γωνία ΒΣΔ ή βΣδ ορθή). Άρα, και η τετράδα σημείων α, γ, β, δ, είναι αρμονική, οπότε και η δέσμη Τ(αγβδ) ή Τ(Α'Γ'Β'Δ'), είναι αρμονική. Επομένως και το τετράπλευρο Α'Β'Γ'Δ' είναι Αρμονικό, καθώς  είναι και εγγεγραμμένο στον κύκλο (ο) (Αντίστροφο του Κριτηρίου 35).
(β). Αντίστροφο.
Εδώ μας δίνετε το Αρμονικό Τετράπλευρο Α'Β'Γ'Δ' και θα αποδείξουμε ότι τούτο μετασχηματίζεται αρμονικά στο συμμετρικό τετράπλευρο ΑΒΓΔ, ως προς την μία διαγώνιό του, εγγεγραμμένο σε κύκλο (ο) (Στο παρακάτω αντίστροφο της περίπτωσης 2, θα δούμε ότι είναι δυνατό να μετασχηματισθεί αρμονικά και σε τετράγωνο).

Για να επιτύχουμε τούτο εφαρμόζουμε και εδώ, κατά τα γνωστά [όπως στην Κατασκευή 152, αντίστροφο (για τετράπλευρο)], την Μέθοδο των «Αρμονικού Μετασχηματισμού», ως εξής: 

Δηλαδή, ορίζουμε τυχαίο σημείο Τ στον κύκλο (ο') και κατασκευάζουμε, τη δέσμη Τ(Α'Γ'Β'Δ'), η οποία τέμνει τυχαία ευθεία (ε) στα σημεία α, β, γ, δ.

Επειδή θέλουμε το τετράπλευρο ΑΒΓΔ, που θα προκύψει, να είναι συμμετρικό ως προς πχ την διαγώνιο του ΒΔ, τότε γράφουμε τον κύκλο διαμέτρου βδ, ο 
οποίος έστω ότι τέμνει τυχαίο κύκλο (ο) σε σημείο Σ και αν η δέσμη Σ(αγβδ) τέμνει ξανά τον κύκλο (ο) στα σημεία Α, Γ, Β, Δ, λέμε ότι το τετράπλευρο ΑΒΓΔ είναι το ζητούμενο συμμετρικό ως προς την ΒΔ.

Πραγματικά, αφού το τετράπλευρο Α'Γ'Β'Δ' είναι αρμονικό, σύμφωνα με το ευθύ του Κριτηρίου 35, η δέσμη Σ(Α'Γ'Β'Δ') ή Σ(αγβδ), είναι αρμονική, οπότε και η τετράδα των σημείων α, γ, β, δ, θα είναι αρμονική, αλλά και η δέσμη Σ(αγβδ), ή Σ(ΑΓΒΔ) θα είναι αρμονική, οπότε και το τετράπλευρο ΑΒΓΔ, θα είναι αρμονικό (αντίστροφο του Κριτήριου 35).

Ακόμη, επειδή η τετράδα των σημείων α, γ, β, δ είναι αρμονική και η γωνία βΣδ είναι ορθή, στο τρίγωνο Σαγ η Σβ θα είναι διχοτόμος της γωνίας αΣγ.  

Άρα και η ΣΒ είναι η διχοτόμος της γωνίας ΑΣΓ, οπότε ΑΒ=ΒΓ και επειδή η γωνία ΒΣΔ είναι ορθή, η ΒΔ είναι διάμετρος του κύκλου (ο). Συνεπώς και το τετράπλευρο ΑΒΓΔ είναι πραγματικά συμμετρικό ως προς την ΒΔ.

2η  Περίπτωση (Σχήμα 97).

(α). Ευθύ.
Έστω ότι το εγγεγραμμένο σε κύκλο (ο) ρομβοειδές τετράπλευρο ΑΒΓΔ (σχήμα 97), είναι συμμετρικό και ως προς τις δύο διαγώνιές του (δηλαδή είναι τετράγωνο). Θα αποδείξουμε ότι τούτο μετασχηματίζεται αρμονικά σε τετράπλευρο Α'Β'Γ'Δ', το οποίο είναι αρμονικό.
Η περίπτωση αυτή προφανώς αποτελεί ειδική περίπτωση της προηγούμενης και επομένως για τις σχετικές κατασκευές και την απόδειξή του εργαζόμαστε όπως παραπάνω στο ευθύ της περίπτωσης 1 και αποδεικνύουμε ότι τούτο αληθεύει ( Η κατασκευή και απόδειξη τούτου είναι δυνατό να βασισθεί στην απόδειξη του ευθέως του Κριτηρίου 152).

(β). Αντίστροφο.
Εδώ μας δίνετε το Αρμονικό Τετράπλευρο Α'Β'Γ'Δ' και θέλουμε να αποδείξουμε ότι τούτο μετασχηματίζεται αρμονικά στο συμμετρικό τετράπλευρο ΑΒΓΔ και ως προς και τις δύο διαγώνιές του, εγγεγραμμένο σε κύκλο (ο) (τετράγωνο).

Εργαζόμαστε όπως στο αντίστροφο της Κατασκευής 152 [ § (β)], οπότε θα έχουμε το σχήμα 97, όπου με βάσει το Αρμονικό Τετράπλευρο Α'Β'Γ'Δ', προκύπτει το τετράπλευρο ΑΒΓΔ.
Στη συνέχεια, για την απόδειξη ότι το τετράπλευρο ΑΒΓΔ είναι τετράγωνο , εργαζόμαστε όπως στο αντίστροφο της Κατασκευής 152 [ § (γ)].
[Είναι προφανές ότι ο παραπάνω Κανόνας, ισχύει και αν ο Αρμονικός Μετασχηματισμός πραγματοποιείται στον ίδιο κύκλο (Βλέπε σχήμα 48)].
Παρατηρήσεις.
(α). Το παραπάνω Πόρισμα και η απόδειξή του, πιστεύουμε ότι είναι νέα και πρωτοεμφανίζονται εδώ

(β). Σχετικές είναι και οι Προτάσεις 35, 75, 152-157, 159-;;;;;;;;;;;;;;;;;;;;;;;;;;;;
Β. Κανόνας 1. Αρμονικός Μετασχηματισμός Χορδής Κάθετης σε Διάμετρο Κύκλου.
20 Πόρισμα της Κατασκευής 157.

[Πρόκειται για την Κατασκευή 11(78)β (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένο μας 208 (σχήματα 86 και 65)]. 

Πόρισμα 159 (Σχήματα 100 και 97) (Κανόνας 2).

Κάθε κάθετη χορδή σε διάμετρο κύκλου και η διάμετρος αυτή, μετασχηματίζονται αρμονικά, σε ζεύγος συζυγών χορδών του ίδιου κύκλου ή τυχαίου άλλου κύκλου, και αντίστροφα,  

κάθε ζεύγος συζυγών χορδών ως προς κύκλο, είναι δυνατό να μετασχηματισθεί αρμονικά, σε ζεύγος χορδών του ίδιου ή άλλου κύκλου, κάθετων μεταξύ τους, εκ των οποίων η μία ή και οι δύο, είναι διάμετροι του δεύτερου κύκλου. 

Απόδειξη.
(α). Ευθύ.
Δηλαδή σε κύκλο (ο) (σχήμα 100), δίνονται η διάμετρός του ΒΔ και τυχαία κάθετη σε αυτή χορδή ΑΓ (του ιδίου κύκλου). 

Θα αποδείξουμε ότι οι ΑΓ και ΒΔ, μετασχηματίζονται αρμονικά, σε ζεύγος συζυγών χορδών Α'Γ' και Β'Δ' τυχαίου άλλου κύκλου (ο').  

Πραγματικά, επειδή εύκολα διαπιστώνουμε ότι το τετράπλευρο ΑΒΓΔ είναι ρομβοειδές (συμμετρικό ως προς την ΒΔ), σύμφωνα με το ευθύ του Πορίσματος 158 (Κανόνας 1) (§ 22.61,Α), αυτό μετασχηματίζεται Αρμονικά, στο Αρμονικό Τετράπλευρο Α'Β'Γ'Δ', οι διαγώνιες του οποίου Α'Γ' και Β'Δ', θα είναι ως γνωστό, συζυγείς ως προς τον κύκλου (ο') (ορισμός §16.1α). 

 (β). Αντίστροφο.
Εδώ μας δίνονται οι συζυγείς χορδές Α'Γ' και Β'Δ' του κύκλου (ο'). 

Θα αποδείξουμε ότι αυτές, είναι δυνατό να μετασχηματισθούν αρμονικά, σε κύκλο (ο), σε κάθετες χορδές ΑΓ, ΒΔ, από τις οποίες η μία ή και οι δύο είναι διαγώνιες του κύκλου (ο) (σχήματα 100 και 97). 

Πραγματικά, επειδή το τετράπλευρο Α'Β'Γ'Δ' έχει διαγώνιες συζυγείς (ορισμός, § 16.1α), θα είναι Αρμονικό και άρα, σύμφωνα με τα δύο αντίστροφα του Πορίσματος 158 (Κανόνας 1), αυτό μετασχηματίζεται αρμονικά, στο ρομβοειδές τετράπλευρο ΑΒΓΔ, εγγεγραμμένο σε κύκλο και συμμετρικό ως προς την ΒΔ, ή την ΑΓ (ρομβοειδές), ή και ως προς τις δύο, οπότε θα είναι τετράγωνο.

Και στις δύο περιπτώσεις οι ΑΓ, ΒΔ είναι κάθετες, ενώ η μία ή και οι δύο θα είναι διάμετροι του κύκλου αυτού, αντίστοιχα.
[Είναι προφανές ότι ο παραπάνω Κανόνας, ισχύει και αν ο Αρμονικός Μετασχηματισμός πραγματοποιείται στον ίδιο κύκλο (Βλέπε σχήμα 48)].
Παρατηρήσεις.
(α). Η παραπάνω Πρόταση και η απόδειξή της, πιστεύουμε ότι είναι νέα και πρωτοεμφανίζονται εδώ.

(β). Σχετικές είναι και οι Προτάσεις 158, 160,                                           11(78), 11(89), 11(78)α, 11(105), 11(107).;;;;;;;;;;;;;;;;;;;;;;;;;;;;;;;;;;;;
Γ. Κανόνας 3. Αρμονικός Μετασχηματισμός Ζεύγους Εφαπτόμενων Κύκλου Συμμετρικών ως προς Διάμετρο του Ιδίου Κύκλου..
30 Πόρισμα της Κατασκευής 157.

[Πρόκειται για την Κατασκευή 11(78)γ (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένο μας 209 (σχήματα 86 και 65)]. 

Πόρισμα 160 (Σχήματα 100 και 97) (Κανόνας 3).

Κάθε ζεύγος συμμετρικών σε διάμετρο κύκλου εφαπτόμενων του ιδίου κύκλου, μετασχηματίζονται αρμονικά, σε συντρέχουσες χορδή και δύο εφαπτόμενες αντίστοιχα του ίδιου ή τυχαίου άλλου κύκλου, 
και αντίστροφα, 

κάθε χορδή κύκλου που συντρέχει με ζεύγος εφαπτόμενων του ιδίου κύκλου, είναι δυνατό να μετασχηματισθούν αρμονικά, σε διάμετρο και ζεύγος εφαπτόμενων, συμμετρικών στη διάμετρο αυτή, του ίδιου ή άλλου κύκλου. 
Απόδειξη.
(α). Ευθύ.
Δηλαδή σε κύκλο (ο), δίνεται η διάμετρος του ΒΔ και το ζεύγος των συμμετρικών, ως προς την ΒΔ, εφαπτόμενων στα σημεία Α, Γ, του ιδίου κύκλου. 

Θα αποδείξουμε ότι η διάμετρος ΒΔ και το ζεύγος των εφαπτόμενων αυτών, μετασχηματίζονται αρμονικά, σε συντρέχουσες σε σημείο Ρ, χορδής Β'Δ' και ζεύγους δύο εφαπτόμενων σε σημεία Α', Γ', του ίδιου ή άλλου κύκλου (ο').  

Πραγματικά, επειδή και τα Α, Γ θα είναι συμμετρικά ως προς τη ΒΔ, η ΒΔ είναι μεσοκάθετη στην ΑΓ, οπότε το τετράπλευρο ΑΒΓΔ είναι ρομβοειδές (συμμετρικό ως προς την ΒΔ), οπότε σύμφωνα με το ευθύ του Πορίσματος 158 (Κανόνας 1) (§22,61,Α), αυτό μετασχηματίζεται Αρμονικά, στο Αρμονικό Τετράπλευρο Α'Β'Γ'Δ'. Άρα οι διαγώνιες τούτου Α'Γ' και Β'Δ', θα είναι ως γνωστό, συζυγείς ως προς τον κύκλου (ο'). Τούτο σημαίνει ότι και η Β'Δ' θα περνά από την τομή Ρ των εφαπτόμενων στα Α', Γ', που είναι ο πόλος της Α'Γ'.
(β). Αντίστροφο.
Εδώ δίνονται μία χορδή Β'Δ' κύκλου (ο') και δύο εφαπτόμενες σε σημεία Α', Γ', εκατέρωθεν της Β'Δ', οι οποίες με τη Β'Δ' συντρέχουν στο Σημείο Ρ. 

Θα αποδείξουμε ότι η Β'Δ' και οι δύο εφαπτόμενες αυτές, είναι δυνατό να μετασχηματισθούν αρμονικά, σε διάμετρο ΒΔ και σε δύο εφαπτόμενες σε σημεία Α, Γ, αντίστοιχα του ίδιου ή άλλου κύκλου (ο), έτσι ώστε οι δύο παραπάνω εφαπτόμενες να είναι συμμετρικές στην ΒΔ. 

Πραγματικά, επειδή η διαγώνιος Β'Δ' του τετράπλευρου Α'Β'Γ'Δ' περνά από τον πόλο Ρ της Α'Γ', το τετράπλευρο Α'Β'Γ'Δ' είναι αρμονικό και άρα σύμφωνα με το αντίστροφο του Πορίσματος 158 (Κανόνας 1), αυτό μετασχηματίζεται αρμονικά, στο ρομβοειδές τετράπλευρο ΑΒΓΔ, εγγεγραμμένο σε κύκλο (ο), συμμετρικό ως προς την ΒΔ, ή την ΑΓ ή ταυτόχρονα και προς τις δύο. Και στις δύο περιπτώσεις οι εφαπτόμενες στα Α, Γ ή στα Β, Δ, είναι οι συμμετρικές ως προς τις ΒΔ ή ΑΓ αντίστοιχα ή ταυτόχρονα και προς τις δύο, οπότε το τετράπλευρο ΑΒΓΔ είναι τετράγωνο (σχήμα 97).  Τούτο είναι προφανές αφού το τετράπλευρο ΑΒΓΔ είναι συμμετρικό ως προς την ΒΔ και ΑΓ.
[Είναι προφανές ότι ο παραπάνω Κανόνας, ισχύει και αν ο Αρμονικός Μετασχηματισμός πραγματοποιείται στον ίδιο κύκλο (Βλέπε σχήμα 48)].
Παρατηρήσεις.
(α). Είναι φανερό ότι και οι εφαπτόμενες στα Α, Γ και η ΒΔ, συντρέχουν σε σημείο Π, ή είναι παράλληλες.
(β). Η παραπάνω Πρόταση και η απόδειξή της, πιστεύουμε ότι είναι νέα και πρωτοεμφανίζονται εδώ.

(γ). Είναι φανερό ότι η παραπάνω Πρόταση ισχύει και για την ειδική περίπτωση που αντί του ρομβοειδούς τετράπλευρου ΑΒΓΔ του σχήματος 100, έχουμε τετράγωνο [για την περίπτωση αυτή βλέπε το δεύτερο μέρος της Πρότασης 158 (σχήμα 97)]. 

(δ). Και στην ειδική περίπτωση που οι εφαπτόμενες στα Α, Γ είναι παράλληλες στη διάμετρο ΒΔ, αληθεύει το Πόρισα 160.

(ε). Σχετικές είναι και οι Προτάσεις 157, 158, 159, 161, ;;;;;;;;;;;;;;;;;;;;;;;;

11(89), 11(78)α, 11(78)β, 11(105), 11(107).
Δ. Κανόνας 4. Αρμονικός Μετασχηματισμός Ζεύγους Συμμετρικών Χορδών Κύκλου ως προς Διάμετρο του Ιδίου Κύκλου.

40 Πόρισμα της Κατασκευής 157.

[Πρόκειται για την Κατασκευή 11(78)δ (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένο μας 210 (σχήμα 89)]. 

Πόρισμα 161 (Σχήμα 101) (Κανόνας 4).

Κάθε ζεύγος συμμετρικών σε διάμετρο κύκλου χορδών του ιδίου κύκλου, οι χορδές και η διάμετρος μετασχηματίζονται αρμονικά, σε συντρέχουσες τρεις χορδές του ίδιου κύκλου ή τυχαίου άλλου κύκλου και το κυρτό εξάπλευρο που έχει κορυφές τα άκρα των τριών χορδών που προέκυψαν, έχει συντρέχουσες διαγώνιες, και αντίστροφα, 

τρεις συντρέχουσες χορδές κύκλου, των οποίων τα άκρα αποτελούν κορυφές κυρτού εξάπλευρου, με συντρέχουσες διαγώνιες, είναι δυνατό να μετασχηματισθούν αρμονικά, σε μία διάμετρο άλλου κύκλου, και ζεύγους χορδών , συμμετρικών στη διάμετρο αυτή.

Απόδειξη.
1η  Περίπτωση. Οι συμμετρικές χορδές τέμνονται εκτός του κύκλου.

(α). Ευθύ.
Δηλαδή σε κύκλο (ο), δίνονται η διάμετρός του ΒΕ και το ζεύγος των συμμετρικών, ως προς την ΒΕ χορδών του ΑΖ και ΓΔ. 

Θα αποδείξουμε ότι οι ΒΕ, ΑΖ, ΓΔ, μετασχηματίζονται αρμονικά, στις συντρέχουσες χορδές Β'Ε', Α'Ζ', Γ'Δ', του ίδιου ή άλλου κύκλου (ο'), για τις οποίες είναι και:                                      Α'Δ'∩Β'Ε'∩Γ'Ζ'≡Κ'.                                             (1).

Πραγματικά, επειδή όπως εύκολα διαπιστώνουμε, η ΒΕ είναι μεσοκάθετη και 

στις δύο χορδές ΑΓ και ΔΖ, τα δυο τετράπλευρά ΑΒΓΕ και ΔΕΖΒ, είναι ρομβοειδή (συμμετρικά ως προς την ΒΕ). Σύμφωνα με το Πόρισμα 158 (Κανόνας 1) (§ 22.61,Α), αυτά μετασχηματίζονται αρμονικά σε κύκλο (ο'), στα Αρμονικά Τετράπλευρα Α'Β'Γ'Ε' και Δ'Ε'Ζ'Β'. Άρα, σύμφωνο με το αντίστροφο της Πρότασης 

51 (§ 9.12), οι χορδές Β'Ε', Α'Ζ', Γ'Δ', θα συντρέχουν, έστω σε σημείο Ρ', ενώ θα αληθεύει και η (1). 

(β). Αντίστροφο.
Εδώ μας δίνονται οι τρεις συντρέχουσες χορδές Β'Ε', Α'Ζ', Γ'Δ', σε σημείο Ρ', κύκλου (ο') και για τις οποίες αληθεύει η σχέση (1). 

Θα αποδείξουν ότι αυτές είναι δυνατό να μετασχηματισθούν αρμονικά σε κύκλο (ο), έτσι ώστε η Β'Ε', να μετασχηματισθεί αρμονικά σε διάμετρο ΒΕ και οι Α'Ζ', Γ'Δ' σε χορδές ΑΖ, ΓΔ συμμετρικές στην ΒΕ.

Πραγματικά, επειδή για τις χορδές αυτές είναι:

                                                 Α'Ζ'∩Β'Ε'∩ Γ'Δ'≡Ρ'.                                                (2).

και αληθεύει η σχέση (1), σύμφωνα με το ευθύ της Πρότασης 51, τα Τετράπλευρα Α'Β'Γ'Ε' και Δ'Ε'Ζ'Β' θα είναι αρμονικά.

Τούτο σημαίνει ότι αυτά είναι δυνατό να μετασχηματισθούν αρμονικά, σε κύκλο (ο) στα ρομβοειδή τετράπλευρα ΑΒΓΕ, ΔΕΖΒ, αντίστοιχα (Πόρισμα 158 

(Κανόνας 1), των οποίων η κοινή διαγώνιος ΒΕ είναι και διάμετρος του κύκλου. 

Είναι προφανές ότι η ΒΕ θα είναι μεσοκάθετη στις ΑΓ και ΔΖ, οπότε οι χορδές ΑΖ και ΓΔ θα είναι συμμετρικές, ως προς την ΒΕ.

2η  Περίπτωση. Οι συμμετρικές χορδές τέμνονται εντός του κύκλου.

Με τον ίδιο ακριβώς τρόπο αποδεικνύουμε ότι το Πόρισμα αυτό αληθεύει και όταν αυτές τέμνονται μέσα στον κύκλο (ο). Για παράδειγμα αντί για τις ΑΖ και ΓΔ, έχουμε τις επίσης συμμετρικές στην ΒΕ χορδές ΑΔ και ΓΖ. Στην περίπτωση αυτή, το μη κυρτό εξάπλευρο Α'Β'Γ'Ζ'Ε'Δ', θα έχει συντρέχουσες τις διαγώνιές του Α'Ζ', Β'Ε', Γ'Δ', σε σημείο Ρ'.

Παρατηρήσεις.
(α). Είναι γνωστό {Θεώρημα 253 του Α’ τεύχους της Γεωμετρίας [28] (σελίδα 132, § 253)}, ότι και οι συμμετρικές χορδές ΑΖ, ΓΔ συντρέχουν σε σημείο Ρ της ΒΕ. Το ίδιο συμβαίνει και για τις συμμετρικές χορδές ΑΔ, ΓΖ, που συντρέχουν σε σημεία Κ της ΒΕ. 

(β). Και στην ειδική περίπτωση που οι χορδές ΑΖ, ΓΔ, είναι παράλληλες, στην ΒΕ, αληθεύει το παραπάνω Πόρισμα. Στην ειδική περίπτωση αυτή, εύκολα αποδεικνύουμε ότι και οι χορδές ΑΔ και ΓΖ, είναι διάμετροι του κύκλου (ο), (Δηλαδή συντρέχουν σε σημείο Ο της ΒΕ, κέντρο του κύκλου αυτού), ενώ οι ΑΖ, ΒΕ, ΓΔ, συντρέχουν στο κατ’ εκδοχή σημείο.
(γ). Είναι φανερό ότι και οι εφαπτόμενες στα Α, Γ και η ΒΕ, συντρέχουν σε σημείο Ρ′′ (Κανόνας 3).
(δ). Το παραπάνω Πόρισμα και η απόδειξή του, πιστεύουμε ότι είναι νέα και πρωτοεμφανίζονται εδώ.

(ε). Σχετικές είναι και οι Προτάσεις 51, 157-160, 162, 163, 

11(78), 11(89), 11(78)α, 11(78)β, 11(78)γ, 11(105), 11(107). ;;;;;;;;;;;;;;;;;;;;;;;;;;

Ε. Κανόνας 5. Αρμονικός Μετασχηματισμός Παραλλήλων Χορδών Κύκλου.

50 Πόρισμα της Κατασκευής 157.

[Πρόκειται για την Κατασκευή 11(78)ε (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένο μας 211 (σχήμα 90)]. 

Πόρισμα 162 (Σχήμα 102) (Κανόνας 5).

Τρεις ή περισσότερες παράλληλες χορδές κύκλου, μετασχηματίζονται αρμονικά, σε κεντρική δέσμη χορδών, του ίδιου ή τυχαίου άλλου κύκλου, και αντίστροφα,

κάθε κεντρική δέσμη τριών ή περισσότερων χορδών κύκλου, είναι δυνατό να μετασχηματισθεί αρμονικά, σε χορδές παράλληλες μεταξύ τους, του ίδιου ή άλλου κύκλου. 

Απόδειξη.
(α). Ευθύ.
Έστω τέσσερις παράλληλες μεταξύ τους χορδές ΑΓ, ΔΚ, ΕΙ, ΖΘ, κύκλου (ο).

Θα αποδείξουμε ότι αυτές μετασχηματίζονται αρμονικά σε χορδές Α'Γ', Δ'Κ', Ε'Ι', Ζ'Θ', του ίδιου ή άλλου κύκλου (ο'), οι οποίες αποτελούν και κεντρική δέσμη, κέντρου Ρ'.

Εύκολα αποδεικνύουμε ότι οι παράλληλες χορδές ΑΓ, ΔΚ, ΕΙ, ΖΘ, είναι όλες κάθετες σε μία διάμετρο ΒΗ του κύκλου (ο). 

Έτσι, οι χορδές αυτές και η διάμετρος μετασχηματίζονται αρμονικά σε χορδές Α'Γ', Δ'Κ', Ε'Ι', Ζ'Θ' και Β'Η' αντίστοιχα, κύκλου (ο) ή (ο'). Άρα, σύμφωνα με το παραπάνω ευθύ του Πορίσματος 159 (Κανόνας 2)), οι χορδές Α'Γ', Δ'Κ', Ε'Ι', Ζ'Θ', θα είναι συζυγείς με την χορδή Β'Η'.

Τούτο σημαίνει ότι οι Α'Γ', Δ'Κ', Ε'Ι', Ζ'Θ', θα συντρέχουν στον πόλο Ρ' της χορδής Β'Η', που είναι η τομή των εφαπτόμενων στα Β' και Η'.

(β). Αντίστροφο.
Έστω τέσσερις χορδές Α'Γ', Δ'Κ', Ε'Ι', Ζ'Θ', του κύκλου (ο'), που συντρέχουν σε σημείο Ρ'.

Θα αποδείξουμε ότι αυτές, είναι δυνατόν, να μετασχηματιστούν αρμονικά, σε παράλληλες χορδές μεταξύ τους, του ίδιου ή άλλου κύκλου (ο). 

Αν από το Ρ', φέρουμε τις εφαπτόμενες Ρ'Β', Ρ'Η' στον κύκλο (ο'), τότε προφανώς η χορδή Β'Η' είναι συζυγείς με τις χορδές Α'Γ', Δ'Κ', Ε'Ι', Ζ'Θ', όποτε αυτές μετασχηματίζονται αρμονικά σε χορδές ΑΓ, ΔΚ, ΕΙ, ΖΘ και τη Β'Η' σε διάμετρο ΒΗ του ίδιου ή άλλου κύκλου (ο), ενώ αυτές θα είναι κάθετες στη διάμετρο ΒΗ (Αντίστροφο του Πορίσματος 159 (Κανόνας 2), οπότε οι ΑΓ, ΔΚ, ΕΙ, ΖΘ, θα είναι παράλληλες.

Παρατηρήσεις.
(α). Παραπάνω χρησιμοποιήσαμε τέσσερις χορδές παράλληλες ΑΓ, ΔΚ, ΕΙ, ΖΘ. Με τον ίδιο ακριβώς τρόπο εργαζόμαστε και αποδεικνύουμε ότι το Πόρισμα 162 αληθεύει και για ν παράλληλες χορδές του κύκλου (ο).

(β). Είναι φανερό ότι και οι ΑΓ, ΔΚ, ΕΙ, ΖΘ συντρέχουν, αλλά εδώ στο άπειρο, που βρίσκεται και η τομή των εφαπτόμενων στα Β, Η του κύκλου (ο) και που είναι ο πόλος της ΒΗ.
(γ). Στη γενική περίπτωση που αντί των παράλληλων χορδών μας δίνονται παράλληλες ευθείες, τότε τέμνουμε όλες τις παράλληλες ευθείες με κύκλο και χρησιμοποιούμε τις αποκοπτόμενες παράλληλες χορδές, οπότε και συνεχίζουμε όπως πάρα πάνω, στο Πόρισμα 162.

(δ). Το παραπάνω Πόρισμα και η απόδειξή του, πιστεύουμε ότι είναι νέα και πρωτοεμφανίζονται εδώ.

(ε). Σχετικές είναι και οι Προτάσεις 157-160, 161, 163, :::::::::::;;;;;;;;;;;;;

11(78), 11(89), 11(78)α, 11(78)β, 11(78)γ, 11(78)δ, 11(105), 11(107).

22.61, ΣΤ. Κανόνας 6. Ιδιότητες Εγγεγραμμένου σε Κύκλο Εξάπλευρου, Συμμετρικού ως προς Διαγώνιό του.

60 Πόρισμα της Κατασκευής 157.

[Πρόκειται για την Κατασκευή 11(78)στ (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένο μας 212 (σχήμα 91)]. 

Πόρισμα 163 (Σχήμα 103) (Κανόνας 6).

Κάθε κυρτό εγγεγραμμένο σε κύκλο (ο), εξάπλευρο ΑΒΓΔΕΖ, συμμετρικό έστω ως προς την διαγώνιό του ΒΕ, μετασχηματίζεται Αρμονικά, σε κυρτό και εγγεγραμμένο σε κύκλο (ο') εξάπλευρο Α'Β'Γ'Δ'Ε'Ζ', το οποίο έχει τις ιδιότητες:

1. Οι διαγώνιές του συντρέχουν. 

2. Ομοίως και το μη κυρτό εξάπλευρό του Α'Β'Γ'Ζ'Ε'Δ', έχει συντρέχουσες διαγώνιες. 

3. Τα ζεύγη των εφαπτόμενων στα ζεύγη των κορυφών του Α', Γ' και Δ', Ζ', τέμνονται στη διαγώνιό του Β'Ε'.  

4. Οι εφαπτόμενες στα σημεία Β', Ε' και οι Α'Γ' και Δ'Ζ', συντρέχουν.

5. Τα τετράπλευρα Α'Β'Γ'Ε', Δ'Ε'Ζ'Β', είναι Αρμονικά,

και αντίστροφα, 

κάθε κυρτό εγγεγραμμένο σε κύκλο (ο') εξάπλευρο Α'Β'Γ'Δ'Ε'Ζ' το οποίο το ίδιο, αλλά και το μη κυρτό εξάπλευρο Α'Β'Γ'Ζ'Ε'Δ', έχουν συντρέχουσες διαγώνιες, είναι δυνατόν να μετασχηματιστούν Αρμονικά, σε κυρτό εγγεγραμμένο σε κύκλο (ο) εξάπλευρο ΑBΓΔΕΖ, το οποίο να έχει τις ιδιότητες:

1. Να είναι συμμετρικό ως προς την ΒΕ.

2. Οι διαγώνιες του ίδιου, αλλά και του μη κυρτού εξάπλευρου ΑΒΓΖΕΔ, να συντρέχουν, κατά εξάπλευρο.

3. Τα ζεύγη των εφαπτόμενων στα ζεύγη σημείων Α, Γ και Δ, Z, να τέμνονται στη διάμετρο ΒΕ.  

4. Οι εφαπτόμενες στα Β, Ε και οι ΑΓ, ΔΖ, να συντρέχουν στο άπειρο (να είναι παράλληλες). 

5. Τα τετράπλευρα ΑΒΓΕ, ΔΕΖΒ, να είναι συμμετρικά ως προς την ΒΕ. 

Απόδειξη.
1ος Τρόπος.
(α). Ευθύ.
Πραγματικά:
1 και 2. Επειδή οι χορδές ΑΖ, ΓΔ είναι συμμετρικές ως προς την διάμετρο ΒΕ, σύμφωνα με το Πόρισμα 161 (ευθύ) (§ 22.61, Δ), θα είναι:

                                      Α'Δ'∩Β'Ε'∩Γ'Ζ'≡Κ'  και  Α'Ζ'∩Β'Ε'∩Γ'Δ'≡Ρ'.                  (1)  
3. Επειδή οι εφαπτόμενες στα Α και Γ είναι συμμετρικές ως προς την ΒΕ, σύμφωνα με το Πόρισμα 160 (§ 22.61,Γ), οι εφαπτόμενες στα Α', Γ' και η Β'Ε' θα συντρέχουν σε σημείο α'.

Με όμοιο τρόπο αποδεικνύουμε ότι και οι εφαπτόμενες στα Δ', Ζ' και η Β'Ε' συντρέχουν σε σημείο β'. 

4. Επειδή οι ΑΓ και ΔΖ είναι κάθετες στην διάμετρο ΒΕ, σύμφωνα με το Πόρισμα 159 (ευθύ) (§ 22.61, Β), οι Α'Γ' και Δ'Ζ', θα είναι συζυγείς με την Β'Ε'. 
Τούτο σημαίνει ότι αυτές θα περνούν από τον πόλο Φ της Β'Ε', που είναι η τομή  των εφαπτόμενων στα σημεία Β' και Ε'.

(5). Επειδή τα τετράπλευρα ΑΒΓΕ και ΔΕΖΒ είναι ρομβοειδή, τα τετράπλευρα Α'Β'Γ'Ε' και Δ'Ε'Ζ'Β' θα είναι αρμονικά [Πόρισμα 158 (ευθύ) (§ 22.61,Α)]. 

(β). Αντίστροφο.
1. Σύμφωνα με το αντίστροφο του Πορίσματος 161, το εξάπλευρο ΑΒΓΔΕΖ, θα είναι συμμετρικό ως προς την ΒΕ. 

2. Έτσι, αφού το εξάπλευρο είναι συμμετρικό ως προς την ΒΕ, θα έχει συμμετρικές και τις ΑΖ και ΓΔ προς την ΒΕ. Άρα, οι ΑΖ,  ΓΔ, ΒΕ θα συντρέχουν σε σημείο Ρ {Θεώρημα 253 της Μεγάλης Γεωμετρίας [28] (τεύχος Α, σελίδα 132)}.

Με όμοιο τρόπο αποδεικνύουμε ότι και οι συμμετρικές ως προς την ΒΕ, χορδές ΑΔ, ΓΖ και η ΒΕ, συντρέχουν σε σημείο Κ.

3. Ακόμη, επειδή και τα ζεύγη των σημείων Α, Γ και Δ, Ζ είναι συμμετρικά ως προς την ΒΕ και τα ζεύγη των εφαπτόμενων αντίστοιχα στα ζεύγη των σημείων αυτών, θα είναι συμμετρικές ευθείες και άρα σύμφωνα με το παραπάνω Θεώρημα οι εφαπτόμενες αυτές, κατά ζεύγη και η ΒΕ, θα συντρέχουν σε δύο σημεία α και β αντίστοιχα.

(Τούτο είναι δυνατό να αποδειχθεί και ως εξής:

 Επειδή για παράδειγμα το τρίγωνο αΑΓ είναι ισοσκελές και η ΒΕ μεσοκάθετη στην ΑΓ, η ΒΕ θα περνά από το α. Όμοια εργαζόμαστε και για να αποδείξουμε ότι η ΒΕ περνά από την τομή β).

4. Από την κατασκευή τους οι ΑΓ, ΔΖ είναι κάθετες στη διάμετρο ΒΕ. Άρα, οι ΑΓ, ΔΖ και οι εφαπτόμενες στα Β, Ε, θα είναι παράλληλες, οπότε όλες αυτές συντρέχουν στο κατ’ εκδοχή σημείο.

5. Τα ΑΒΓΕ και ΔΕΖΒ είναι ρομβοειδή, από την κατασκευή, καθώς και το εξάπλευρο ΑΒΓΔΕΖ είναι συμμετρικό ως προς την ΒΕ. 

(γ). Διερεύνηση.
Αν θέλουμε και η χορδή ΔΖ ή ΑΓ να είναι η διάμετρος του κύκλου (ο), τότε θα πρέπει να ορίσουμε το σημείο Σ σαν τομή των κύκλων διαμέτρων βε και δζ ή αγ, αντίστοιχα. 

2ος Τρόπος.
(α). Ευθύ.
Αποδεικνύουμε, όπως στον παραπάνω πρώτο τρόπο απόδειξης, ότι οι εφαπτόμενες στα Β', Ε' και οι Α'Γ', Δ'Ζ' συντρέχουν στο Φ και ότι η Β'Ε' είναι η πολιτική του Φ.
Έτσι, επειδή τα α' και β' είναι η πόλοι των Α'Γ' και Δ'Ζ' αντίστοιχα, η τομή των Α'Γ' και Δ'Ζ', που είναι το Φ, έχει πολιτική την α'β', οπότε επειδή και η Β'Ε' είναι η πολιτική του Φ, θα είναι  α'β'≡Β'Ε', ή ότι τα α', Β', Ε' β', είναι συνευθειακά. 

Ακόμη, επειδή και η Κ'Ρ' είναι η πολιτική του Φ≡ Α'Γ'∩Δ'Ζ' και η Κ'Ρ'≡Β'Ε', ή ότι τα σημεία Ρ',α′, Β', Κ', Ε' β', είναι συνευθειακά, οπότε η Ρ'α'Κ'Ε'β' είναι ευθεία. 

(β). Αντίστροφο.
Το αντίστροφο αποδεικνύεται εύκολα, αν ληφθούν υπόψη και τα παραπάνω αναφερόμενα. 
Παρατηρήσεις.
(α). Το παραπάνω Πόρισμα και η απόδειξή του, πιστεύουμε ότι είναι νέα και πρωτοεμφανίζονται εδώ.

(β). Το παραπάνω ζητούμενο 5 του ευθέως, είναι δυνατό να αποδειχθεί και ως εξής: 

Είναι προφανές ότι, αφού η Β'Ε' είναι συζυγείς με τις Α'Γ' κα Δ'Ζ', όπως είδαμε παραπάνω, τα τετράπλευρα Α'Β'Γ'Ε' και Δ'Ε'Ζ'Β' είναι αρμονικά.  
(γ). Είναι φανερό ότι και οι ΑΓ, ΔΖ συντρέχουν, αλλά εδώ στο άπειρο, που βρίσκεται και η τομή των εφαπτόμενων στα Β, Ε του κύκλου (ο) και που είναι ο πόλος της ΒΕ.

(δ). Σχετικές είναι και οι Προτάσεις 157-162, 164, ;;;;;;;;;;;;;;;;;;;;;;;;;;;;;;
